
	[bookmark: nev]DOLHAI IZABELLA
izabella.dolhai@gmail.com
Képi ábrázolás
BA, 5. félév
Budapesti Metropolitan Egyetem
Művészeti és Kreatívipari Kar
	
[bookmark: _GoBack]






Témavezetők:
	Kovács Veronika
óraadó, METU MKK

	Brittnek Andrea
mesteroktató, METU MKK




PROGENIES / LESZÁRMAZOTTAK

Kulcsszavak: művészkönyv; személyes téma; meddőség; misztikum;
Egy személyes témát szerettem volna feldolgozni, ami azonban ma szélesebb körben is aktuális és sokan kötődhetnek hozzá. Nemrégiben kiderült, hogy a férjemmel nem lehet közös vérszerinti gyerekünk, és az ezzel kapcsolatos élményeimet fogalmaztam meg a munkámban.
Nagyon inspirálóan hatott rám Gáldi Vinkó Andi munkája: Sorry I Gave Birth I Disappeared But Now I’m Back. A különösen érdekes volt a számomra az, hogy a művész által interjúkban is említett “Fear of missing out” mennyire érződik a művek hangvételéből. Bennem ez kettős érzéseket keltett, egyrészt én is sokszor éreztem a FOMO-t életem során és féltem tőle, hogy ezt fogom érezni amikor majd anya leszek és emiatt nem fogom tudni megélni a pillanatot. Másrészt most pont az ellenkezőjétől is félek: mi lesz, ha nem leszek anya soha és ez marad ki az életemből?
A témából idővel szeretnék egy egész festménysorozatot készíteni, a mostani TDK-ra egy művészkönyvet készítettem. A képi világot tekintve nagyon vonzott a középkori művészet, a kódexek képi világa, főként Stephen Ellcock könyvének hatására: All Good Things: A Treasury of Images to Uplift the Spirits and Reawaken Wonder. Ezt a misztikus, archaikus világot vegyítettem kortárs ábrázolásmódokkal.
Azt vizsgáltam, hogy a középkorban mit gondoltak, mi lehet az oka, ha egy párnak nem lehet gyereke? Milyen 'gyógymódokat' találtak ki erre, mennyire tartották ezt isteni akaratnak, vagy büntetésnek? Mennyire vannak jelen ezek a babonák ma is és mennyire ’középkorias’ a helyzet ma Magyarországon?
Egy babonás, misztikus képi világot alkottam, modern élethelyzeteket régi köntösben, vagy éppen középkori élethelyzeteket mai formában. Célom ezzel a munkával elsősorban ennek az élethelyzetnek a kidolgozása magamból, másodsorban pedig a hasonló helyzetben lévők segítése.



